als_Latn dik_Latn tur_Latn
Suarezi "kafshoi" RealinPublikuar 2 months ago në Lajmpress
Barcelona fitoi El Clasicon kundër Real Madridit në Camp Nou, me rezultat 2:1.
Ndeshja e madhe u takoi vendasve, edhe pse Los Blancos luajtën dukshëm më mirë se sa në periudhën e fundit. Jeremy Mathieu kaloi Barcelonën në epërsi pas golit me kokë në minutën e 19-të.
Mirëpo, mysafirët e përmirësuan dukshëm lojën e tyre dhe kjo iu shpërblye pas gjysmë ore lojë kur Luka Modric shërbeu për sulmuesin Karim Benzema, i cili mjeshtërisht e ktheu topin në qendër tek Cristiano Ronaldo, që nuk gaboi dhe mposhti portierin Claudio Bravo për barazimin 1:1.
Pjesa e parë nuk solli më gola edhe pse Reali dominoi me raste të krijuara, por që nuk u konkretizuan. Pas intervalit, Barcelona u përmirësua dukshëm dhe në minutën e 56-të erdhi shpërblimi.
Luis Suarez mposhti Iker Casillasin me një diagonale, pasi u gjend përball tij. Vendasit kanë mundur të realizojnë sërish pas një solo depërtimi fantastik të sulmuesit Neymar i cili goditi mbi portë, edhe pse ka mundur të pasonte tek Suarez që ishte në pozitë më të mirë për të shënuar.
Në fund, festa i takoi Barcelonës që tani ka krijuar katër pikë epërsi ndaj Real Madridit në krye të tabelës.
als_Latn als_Latn als_Latn als_Latn als_Latn als_Latn als_Latn